CELEX: 62009TN0057
Language: fi
Date: 2009-02-09 00:00:00
Title: Asia T-57/09: Kanne 9.2.2009 – Alfastar Benelux v. neuvosto

1.5.2009   
            
            
               FI
            
            
               Euroopan unionin virallinen lehti
            
            
               C 102/19
            
         Kanne 9.2.2009 – Alfastar Benelux v. neuvosto
   (Asia T-57/09)
   2009/C 102/31
   Oikeudenkäyntikieli: englanti
   
      Asianosaiset
   
   
      Kantaja: Alfastar Benelux (Ixelles, Belgia) (edustaja: asianajaja N. Keramidas)
   
      Vastaaja: Euroopan unionin neuvosto
   
      Vaatimukset
   
   
               —
            
            
               Neuvoston päätös, jolla kantajan avoimessa tarjouskilpailussa UCA-218-07, ”Tekninen ylläpito – help desk -palvelut ja paikan päällä suoritettavat käyttöpalvelut neuvoston pääsihteeristön mikrotietokoneita, tulostimia ja oheislaitteita varten” (1), tekemä tarjous on hylätty ja josta kantajalle on ilmoitettu 1.12.2008 päivätyllä kirjeellä, ja kaikki asiaan liittyvät neuvoston myöhemmät päätökset, mukaan lukien päätös sopimuksen tekemisestä tarjouskilpailun voittaneen tarjoajan kanssa, on kumottava
            
         
               —
            
            
               neuvosto on velvoitettava maksamaan kantajalle kysymyksessä olevasta tarjouskilpailumenettelystä aiheutunut 2 937 902 euron vahinko tai osuus edellä mainitusta määrästä edellä mainitun neuvoston päätöksen kumoamispäivän mukaan
            
         
               —
            
            
               neuvosto on velvoitettava korvaamaan kantajalle tästä kanteesta aiheutuvat oikeudenkäyntikulut, vaikka kanne hylättäisiin.
            
         
      Oikeudelliset perusteet ja pääasialliset perustelut
   
   Käsiteltävänä olevalla kanteella kantaja vaatii sellaisen vastaajan päätöksen kumoamista, jolla sen avoimessa tarjouskilpailussa UCA-218-07, ”Tekninen ylläpito – help desk -palvelut ja paikan päällä suoritettavat käyttöpalvelut neuvoston pääsihteeristön mikrotietokoneita, tulostimia ja oheislaitteita varten”, tekemä tarjous on hylätty ja tehty sopimus tarjouskilpailun voittaneen tarjoajan kanssa. Kantaja vaatii edelleen korvausta väitetyistä tarjouskilpailumenettelystä aiheutuneista vahingoista.
   Kanteensa tueksi kantaja esittää neljä kanneperustetta.
   Ensimmäiseksi se katsoo, että vastaaja teki useita ilmeisiä arviointivirheitä, jotka koskevat seuraavia seikkoja: voittaneen tarjoajan sertifioinnin puuttumista, voittaneen tarjoajan henkilöstöltä puuttuvaa NATO:n turvallisuusselvitystä, sitä seikkaa, että voittaneella tarjoajalla ei ollut tarjottua henkilökuntaa, voittaneen tarjoajan henkilökunnan pätevyyttä verrattuna kantajan henkilöstöön, tietämyksen siirtoa koskevia arvioita ja tarjoajien tarjoaman henkilöstön määrän arviointia.
   Toiseksi kantaja väittää, että vastaaja ei noudattanut ehdokkaiden tasapuolista kohtelua ja avoimuutta koskevia velvoitteitaan.
   Kolmanneksi se väittää, että tarjouspyyntöön sisältyi useita epäjohdonmukaisuuksia ja epätäsmällisiä tietoja.
   Lopuksi kantaja väittää, että vastaaja ei noudattanut velvoitettaan perustella ratkaisunsa.
   
      (1)  EUVL 2008/S 91-122796